'Mbrà 'u VI e 'u IV sechele n.C., grazie a le partecipaziune a le feste panelleneche, ce se celebbravane cu gare de gennasteche, se instaurarene rapporte de tipe sportive 'mbrà le cetae de Tarde e 'a Grecie Condinendale. Quanne le Sciueche Olimbece raggiungerene 'na certa 'mbortanze, a le combetiziune pigghiarene parte pure le popole d'a Magna Grecie, combrese le atlete tarandine. Proprie jndr'à stu periode le atlete de Tarde se affermarene in imbortande discipline olimbeche. 'Mbrà chiste 'u cchiù 'mbortande avere state Icco, mediche ginnasiarche e maestre, nonché funnatore d'a gennasteca medeca e d'a diete atleteche. Vingitore d'u Pentathlon jndr'à 77ª Olimbiade (472 n.C.), le avenìe dedicate 'nu monumende jndr'à 'u tembie de Giunone a Olimpia a tesitmonianze de sta vittoria soje. Testimonianze fondamendale de le vittorie a le Sciuche de Ilimpia jè pure 'u famose Atlete de Tarde, ca tène 'u sarcofago esposte a 'u Musèe Nazionale Archeologgeche de Tarde. Da le analese effettuate sus a le tre anfore panatenaiche acchiate inzieme a 'u sarcofago, ha state possibbele dedurre ca l'atlete se affermò jndr'à doje specialità d'u pentathlon (lange d'u dische e zumbe cu le halteres, pese a forme de semilunata), jndr'à 'u pugilate e jndr'à corse cu 'a quadriga. L'imbortanze d'u sport ere particolarmende sendute a Tarde, tande ca ve se celebbravene spesse manifestaziune sportive. Jndr'à 'u Ginnasie tarandine, infatte, 'a giovendù se esercitave a cuerpe nude e se allevave jndr'à le varie specialità sportive. Apprisse quidde de Crotone e de Siracusa, le atlete de Tarde erene tra le cchiù famuse d'a Magna Grecie.